62017CO0558_INF
Определение на Съда (осми състав) от 21 февруари 2022 г. —OZ/ЕИБ
(Дело C‑558/17 P-DEP)
„Определяне на съдебните разноски“
1.
Съдебно производство — Съдебни разноски — Спор относно подлежащите на възстановяване съдебни разноски — Понятие — Липса на изискване за отказ на осъдената да заплати съдебните разноски страна, противопоставен на искане за възстановяване
(член 145, параграф 1 от Процедурния правилник на Съда)
(вж. т. 13 и 14)
2.
Съдебно производство — Съдебни разноски — Определяне — Подлежащи на възстановяване съдебни разноски — Направени от страните необходими разходи — Понятие — Хонорар, платен от дадена страна на нейния адвокат — Включване — Обстоятелства, които следва да се вземат предвид при определянето на съдебните разноски
(член 144, буква б) от Процедурния правилник на Съда)
(вж. т. 19—21)
3.
Съдебно производство — Съдебни разноски — Определяне — Подлежащи на възстановяване съдебни разноски — Фактори, които следва да се вземат предвид — Необходими разходи по производството за определяне на съдебните разноски — Стандартна процедура, за която е характерно отсъствието на всякакви трудности
(член 144, буква б) от Процедурния правилник на Съда)
(вж. т. 22 и 41)
4.
Съдебно производство — Съдебни разноски — Определяне — Подлежащи на възстановяване съдебни разноски — Явяване на няколко адвокати — Липса на последици — Преценка с оглед главно на общия брой работни часове, обективно необходими за целите на съдебното производство — Критерии
(член 144, буква б) от Процедурния правилник на Съда)
(вж. т. 36—38)
5.
Съдебно производство — Съдебни разноски — Определяне — Подлежащи на възстановяване съдебни разноски — Фактори, които следва да се вземат предвид — Разходи за адвокат, направени преди първоинстанционното производство — Изключване
(член 144, буква б) от Процедурния правилник на Съда)
(вж. т. 39)
Диспозитив
Определя на 30000 EUR общия размер на съдебните разноски, които Европейската инвестиционна банка (ЕИБ) трябва да възстанови на OZ по дела C‑558/17 P и Т‑607/16.